เรื่องร้องเรียน (เสนอแนะ,ความปลอดภัย) วันที่ 2023-04-20 09:46:30 — แขวงป้อมปราบ เขตป้อมปราบศัตรูพ่าย กรุงเทพมหานคร
ตกลงตอนนี้ โควิด-19 เป็นก็อาการน้อย ไม่รุนแรง และการคัดกรอง ก็ยากที่จะรู้  บางคนไม่มีอาการหวะด ไอ จาม หรือมีน้อยมาก หรือบางคนมีมาก แต่ตรวจไม่พบว่าเป็นด้วย ATK ก็มี ดังนั้นตอนนี้ปรับเปลี่ยนระบบบริการตรวจโรคทุกแผนกทุกสาขา ในส่วนของการบริการผู้ป่วยนอก เป็นรับตรวจทุกคนที่เดียวกัน โดยแค่ขอความร่วมมือว่าทุกคนให้สวมหน้ากากอนามัย ส่วนคนที่มีไข้ไอจาม เป็นหวัด ก็มาตรวจในแต่ละจุดตามเดิมนั่นแหละ แต่ย้ำ หรือติดประกาศว่า ขอให้ช่วยสวมหน้ากาก และคอยตรวจสอบให้ปิดทั้งจมูกและปากตลอดเวลา รวมทั้งล้างมือให้บ่อย ด้วยแอลกอฮอล์ หรือน้ำกับสบู่ ดีไหมครับ เพราะวันที่ 20 เม.ย. 66 มีโอกาสพาคุณแม่ไปรับบริการที่โรงพยาบาลราชพิพัฒน์ กลับได้รับการบริการที่สับสนมาก 
โดยคุณแม่มีอาการไอ เจ็บคอมีเสมหะมาหลายวัน แต่ตรวจ ATK ก็ไม่ขึ้นว่าติดโควิด จึงพาไปเพื่อจะรับบริการที่คลินิกมลพิษ เพราะสงสัยว่าไอเพราะ PM 2.5.หรือไม่สิ่งที่พบนับตั้งแต่ลงจากรถที่หน้าประตูหน้าทางเข้าอาคารโรงพยาบาลเลย คือเจ้าฟน้าที่เวรเปลไม่รู้ว่าคลินิกมลพิษ อยู่ตรงไหน พอคุณแม่ผมเข้าไป ก็ถูกไล่ให้ออกมานั่งรวมกับผู้ป่วยที่มีอาการไอ หวัด ตรงคลินิก ARI แถวตึกอุบัติเหตุ พอแย้งไปทางไลน์ของโรงพยาบาล กว่าจะมีการตื่นตัว คุณแม่ผมใกล้จะได้เรียกเข้าตรวจที่ ARI ก็กลับต้องถูกพาไปที่คลินิกมลพิษ หมอก็ดีนะครับไม่ใช่บริการไม่ดี ก็สั่งทั้งเจาะเลือดและ X-Rays ปอด แต่ไหง ขอตัวไปประชุม แล้วกลับมาตรวจบ่าย คือ การจัดเวรหมอออกตรวจที่ OPD ก็ควรจะปลอดจากหน้าที่บริหาร ปลอดการประชุมในช่วงวันที่มีเวรตรวจ OPD  ไม่ใช่หรือครับ ไม่งั้นแบบนี้ ทั้งหมอก็เสียเวลา เดินไป เดินมาระหว่างห้องตรวจกับห้องประชุม คนไข้ก็รอไป หาเช้า เสร็จบ่าย ก่อนจะเสร็จ เวรเปลเข็นไปรอตรงจ่ายเงิน รอรับยา ให้ดูจอ แม่ผมถามว่าจอไหน เวรเปลที่เข็นกลับบอกว่าไม่รู้อีก คืออะไรครับ งานบริการในโรงพยาบาล ต้องสื่อสารให้คนหน้างานรู้เรื่องหน่อยนะครับ แม้แต่ยามหรือพนักงานทำความสะอาด เขาก็เป็นกำลังสำคัญในการช่วยตอบคำถาม ถ้าผู้ป่วยหรือญาติจะถามทาง จะถามสถานที่ในโรงพยาบาล ก็ควรจะรู้หน่อยนะครับ ยิ่งเวรเปล เข็นคนไข้ ไม่รู้นี้ถือว่าผิดปกตินะครับ หรือถ้าบอกว่าสอนแล้วแนะนำแล้ว แต่ตอบไม่ได้ ก็ฝากปรับปรุงระบบในการแนะนำเขาอบรมเขา ให้เขาทราบด้วยครับ เสนอแนะไปทุกโรงพยาบาลนะครับ ไม่ใช่แค่โรงพยาบาลราชพิพัฒน์ โรงพยาบาลอื่นก็มี เช่น ออกตรวจ OPD กระดูก แต่ไปๆมาๆ ห้องผ่าตัด ก็ในเมื่อวันนั้นเวรเป็น OPD ก็ไม่ควรนัดผ่าเคสตัวเอง ตอนตัวเองออกตรวจ OPD นี่ครับ มันเสียเวลาคนไข้ ห้องอื่นเรียกคิวไปเรื่อย ห้องนี้ไม่เรียกสักที ถามถึงได้รู้ว่าหมอไปห้องผ่าตัด คือถ้าอุบัติเหตุ ฉุกเฉิน จะถึงแก่ชีวิตนี่ไม่ว่ากัน เข้าใจได้ แต่ถ้าไม่ใช่ ก็ขอให้จัดระบบกันให้ดีครับ ไม่งั้นทั้งหมอก็เสียเวลาเดินไปมา คนไข้ก็เสียเวลารอคอยไปเรื่อย